Kadrina raudteejaam

Kadrina raudteejaam on raudteejaam Lääne-Virumaal Kadrina vallas Kadrina alevikus.

Kadrina jaamas on üks perroon pikkusega 100 m.

Kadrinas peatuvad Elroni idasuunalised reisirongid liinidel Tallinn–Rakvere ja Tallinn–Narva. 2020. aasta seisuga peatus Kadrinas päevas kaheksa reisirongi.

Ajalugu
pisi|Kadrina jaam 1910. aasta paiku
Jaam avati 1870. aastal seoses (Paldiski–)Tallinna–Narva raudtee rajamisega. Avamisel jäi see Kadrina kihelkonda Neeruti mõisa maadele.

Kadrina esimene jaamaülem oli 1870. aastast Friedrich Reinhold Kreutzwaldi poeg Friedrich Alexis Kreutzwald (kinnitati 1871).Oskar Kuningas, ["Alexis Kreutzwald - Eesti esimesi polütehnikuid"], Punane Täht, 10 veebruar 1979

XX sajandi teise pooleni eelnes jaamale Neeruti raudteepeatus, hiljem aga selle asemele ehitatud Udriku raudteejaam. Jaamale järgnes Hulja raudteepeatus.Reisirong läks Kundasse teisipäeval, laupäeval ja “tarwidust mööda” - Virumaa Teataja, nr. 242, 12 detsember 2018 (DIGAR)

1984. aastal viidi raudteejaam üle täisautomaatblokeeringusüsteemi ning jaama personal kolis uude hoonesse. Likvideeriti eraldi piletimüüja ametikoht.RONG PEATUB ÜHE MINUTI...; Punane Täht : EKP Rakvere Rajoonikomitee ja Rakvere Rajooni RSN häälekandja, nr. 91, 3. august 1985 (DIGAR)

Nõukogude ajal töötas Kadrina jaamas lisaks jaamaülemale vahetustega kokku neli jaamakorraldajat, nüüdseks juhivad jaama automaatseadmed.Muhe LEHVITAJAPAAR tervitab rongisõitjaid Kadrina perroonil; Virumaa Teataja, nr. 246, 21 detsember 2016 (DIGAR)

Tänaseks on Kadrinast kujunenud Eesti Raudtee vahejaam, kus asub lisaks peateele veel kolm kõrvalteed.

Jaamahoone
pisi|vasakul|Kadrina jaam ja esimene jaamahoone 1870. aastal. Foto autor: Charles Borchardt.Kadrina jaamahoone võibki muuseumi pääseda; Kodukant : Kadrina valla ajaleht, nr. 6, 1 juuni 2016.
pisi|Kadrina jaam 1920. aastatel
pisi|1898. aastal ehitatud Kadrina teine jaamahoone
Kadrina esimene jaamahoone valmis 1870. aastal V klassi jaamale ettenähtud tüüpprojekti järgi. Hoone oli L-kujulise põhiplaaniga ühekorruseline puithoone, mis ehitati Klooga jaamahoonega sama projekti järgi. 
Kadrina lähedal asuva Palmse mõisahärra, Balti Raudtee Seltsi esimehe Alexander von der Pahleni initsiatiivil ja rahastusel ehitati hoonele erandkorras peale aga osaline teine korrus, kus asus kaks paruni eraruumi.Miks Kadrina esimene jaamahoone oli omal ajal eriline?; Virumaa Teataja, 07.11.2021

1898. aastal, seoses raudtee riigistamisega, hoone lammutati ning selle asemele rajati tüüpprojekti järgi ehitatud teine jaamahoone, mis on säilinud tänini. 

Uus jaamahoone ehitati täpselt vana hoone asukohale, esimese jaamahoone lammutamisel saadud materjalid kasutati samas tööliste kasarmu rajamiseks.YouTube'i video:"Kadrina jaam Balti era- ja riigiraudteel" – Hanno Talving; EVM maaarhitektuuri keskus

Teine rikkaliku puitpitsiga dekoreeritud jaamahoone oma ristkülikulise põhiplaani ja sümmeetrilise pikifassaadiga sarnaneb projektilt Lehtse, Kehra ja Kohtla kivist hoonetega, mis rajati samal perioodil, kuid erineb oluliselt kasutatud materjalide poolest, olles seeläbi omatüübilistest Eestis praeguseks ainuesindaja (nüüdseks ajaks ka ainus säilinu terves maailmas). Üldise lahenduse poolest sarnaneb see Nõmme raudteejaama esimese jaamahoonega, mis oli Kadrina hoonest suurem.Leho Lõhmus. Nõmme ajalugu. Koolibri, 2006. Lk. 25 

Alates 1990. aastaist seisab hoone tühjalt. Seda on peetud üheks kaunimaks Eesti jaamahooneks.Mehis Helme, Eesti raudteede 100 aastat, lk 12. 

Aastatel 2014–2017 oli kavas Kadrina jaamahoone täielikult renoveerida ja koos kõrvalhoonetega viia Eesti Vabaõhumuuseumi eksponaadiksKas sünnib ime – Kadrina jaamahoone Tallinna muuseumi?; Kodukant : Kadrina valla ajaleht, nr. 10, 1. november 2014 (DIGAR), EAS-i toetuse puudumise tõttu idee siiski ei teostunud.Eesti Raudtee sõnul võiks kogukonnad ise leida tühjadele jaamahoonetele rakendust; ERR uudised, 27.07.2018Kadrina jaamahoone vabaõhumuuseumisse ei koli; Virumaa Teataja, nr. 69, 8. aprill 2017 (DIGAR)

2019. aastal avaldatud nimekirja kohaselt kuulub Kadrina jaamahoone ehitiste hulka, millest Eesti Raudtee soovib vabaneda.Selgusid jaamahooned, millest Eesti Raudtee soovib vabaneda; ERR uudised, 01.07.2019

Pilte

 Viited 

Kirjandus
 Hanno Talving. "Kadrina jaamast Rasina kirikuni: artikleid maa-arhitektuuri ajaloost" (SA Eesti Vabaõhumuuseum, 2024), ISBN 9789949982585
 Mehis Helme. "Eesti Raudteejaamad" (Tänapäev, 2003), ISBN 9985621492

 Välislingid 

 Hanno Talving. Ühe erilise maja lugu: Kadrina jaamahoone; Eesti Vabaõhumuuseum, 15.01.2026
 Foto: Kadrina jaam ja reisirong aastal 1999 - Baltic Trains Picture Gallery
 Infot jaama kohta; fotod (vene keeles)
 Kadrina; Eesti Raudteeajaloo Selts

Kategooria:Eesti raudteejaamad
Kategooria:Kadrina
Kategooria:Balti raudtee